จำนวนผู้ขอรับสวัสดิการว่างงานในสหรัฐสัปดาห์ที่แล้วลดลงใกล้ระดับต่ำสุดในรอบ 16 ปี
กระทรวงแรงงานสหรัฐเปิดเผยว่า จำนวนผู้ขอรับสวัสดิการว่างงานครั้งแรกในรอบสัปดาห์ซึ่งสิ้นสุดวันที่ 28 มี.ค. ลดลง 20,000 ราย อยู่ที่ 268,000 ราย ซึ่งใกล้เคียงระดับต่ำที่สุดในรอบ 16 ปี นับเป็นสัญญาณล่าสุดที่บ่งชี้ว่าตลาดแรงงานยังคงปรับตัวดีขึ้นต่อเนื่อง
3 เม.ย. 2558

กระทรวงแรงงานสหรัฐเปิดเผยว่า จำนวนผู้ขอรับสวัสดิการว่างงานครั้งแรกในรอบสัปดาห์ซึ่งสิ้นสุดวันที่ 28 มี.ค. ลดลง 20,000 ราย อยู่ที่ 268,000 ราย ซึ่งใกล้เคียงระดับต่ำที่สุดในรอบ 16 ปี นับเป็นสัญญาณล่าสุดที่บ่งชี้ว่าตลาดแรงงานยังคงปรับตัวดีขึ้นต่อเนื่อง
จำนวนผู้ขอรับสวัสดิการว่างงานในสัปดาห์ที่แล้วต่ำกว่าที่นักวิเคราะห์ส่วนใหญ่คาดว่าจะอยู่ที่ 285,000 ราย จำนวนผู้ขอรับสวัสดิการว่างงานในสัปดาห์ที่แล้ว ใกล้เคียงกับระดับ 267,000 รายในสัปดาห์ที่สิ้นสุดวันที่ 24 ม.ค. ซึ่งเป็นระดับต่ำสุดนับตั้งแต่ฤดูใบไม้ผลิในปี 2000
ส่วนจำนวนผู้ขอรับสวัสดิการว่างงานครั้งแรกโดยเฉลี่ย 4 สัปดาห์ ซึ่งสามารถวัดแนวโน้มตลาดแรงงานได้ดีกว่าเพราะมีความผันผวนน้อยกว่าตัวเลขรายสัปดาห์นั้น ลดลง 14,750 ราย ที่ระดับ 285,500 ราย สำหรับจำนวนชาวอเมริกันที่ยังคงขอรับสวัสดิการว่างงานต่อเนื่อง ลดลง 88,000 ราย สู่ระดับ 2.33 ล้านราย ในรอบสัปดาห์ที่สิ้นสุดวันที่ 21 มี.ค.
 
ที่มา: สำนักข่าวอินโฟเควสท์